Ragnar Torvik

Ragnar Torvik (født 20. juli 1965 i Levanger) er en norsk samfunnsøkonom. Han er professor i samfunnsøkonomi ved Norges teknisk-naturvitenskapelige universitet (NTNU). 

Han forsker blant annet på hvorfor noen oljerike land gjør det så bra mens andre gjør det så dårlig, og hvilke implikasjoner dette gir for utforming av institusjoner og av økonomisk politikk.Monsen, Tor H. (3. mai 2005) «Overflodens paradoks». I: Gemini.no (Les i fulltekst) 

Torvik er utdannet fra Universitetet i Oslo. Han tok sin exam. oecon. i 1988 og ble cand. oecon. samme sted i 1990. I 1995 ble han dr. polit.  i samfunnsøkonomi med avhandlingen ''The macroeconomics of foreign exchange shortage : a study with reference to Zimbabwe.

Han har vært gjesteforsker ved Massachusetts Institute of Technology, Harvard University og University of California, Berkeley. Han har tidligere jobbet ved Universitetet i Oslo og i Norges Bank.Tankesmien Agendas informasjon om Torvik 

Torvik har vært medlem av flere offentlige utvalg som har resultert i en NOU, blant annet Kapitalfluktutvalget og Klimarisikoutvalget.

I 2017 ble han innvalgt i det svenske Finanspolitiska rådet. Finanspolitiska rådet om utnevnelsen Rådets oppgave er å gjennomføre en uavhengig granskning av regjeringens finanspolitikk,Om rådets oppgave og bedømme om den er forenlig med langsiktig bærekraft i offentlige finanser.

Fra 2021 til 2022 var han leder av Torvik-utvalget om et helhetlig skattesystem. 

Han er leder for Rådgivende utvalg for finanspolitiske analyser i perioden 2023–2027.
 Priser  
I 1996 ble han tildelt H.M. Kongens gullmedalje for beste doktorgradsavhandling ved det samfunnsvitenskapelige fakultet ved Universitetet i Oslo.UiOs liste over prismottagere

 Bibliografi  

 Referanser 

 Eksterne lenker 
 Torviks profilside, NTNU

Kategori:Norske professorer i økonomi
Kategori:Medlemmer av Det Kongelige Norske Videnskabers Selskab
Kategori:Professorer ved NTNU
Kategori:Personer fra Levanger kommune
Kategori:Fødsler i 1965